[{"text_idx": "#000003", "text": "Prosiectau a Ariennir gan Loteri\u2019r Staff"}, {"text_idx": "#000004", "text": "Gwybodaeth am roi i staff ysbytyCodi arianSut mae gwneud cais am arianCyfrannu CeiniogauCylchlythyrauLoteri\u2019r StaffBuddion Staff"}, {"text_idx": "#000005", "text": "Mae Canolfan y Fron yn Ysbyty Athrofaol Llandochau yn trin rhwng 450 a 500 o gleifion canser y fron newydd bob blwyddyn; ar gyfer archwiliadau cychwynnol, triniaethau dilynol a chleifion sy'n dychwelyd i gael canlyniadau."}, {"text_idx": "#000007", "text": "Mewn cyfnod pan all cleifion fod yn bryderus iawn, mae cael gwasanaeth syml lle mae popeth o dan un to yn gwneud byd o wahaniaeth medden nhw wrthym ni."}, {"text_idx": "#000008", "text": "Llwyddodd Ape\u0302l Canolfan y Fron i godi arian i adeiladu\u2019r Ganolfan, sydd wedi\u2019i chynllunio o amgylch anghenion ein cleifion."}, {"text_idx": "#000009", "text": "Mae\u2019r Ganolfan newydd yn cynnwys clinigau cleifion allanol a gwasanaethau radioleg diagnosteg gyda\u2019i gilydd. Gall cleifion gael mamogram neu archwiliad uwchsain a chael eu canlyniadau ar yr un diwrnod; yna os bydd angen cynnal rhagor o archwiliadau, gellir gwneud hynny yn y Ganolfan."}, {"text_idx": "#000010", "text": "Mae rhoddion i Ape\u0302l Canolfan y Fron yn cael eu defnyddio i ddarparu bras arbennig i gleifion sydd wedi cael masectomi neu lawdriniaeth adluniol ac i gynnig therapi\u0308au cyflenwol, nosweithiau pampro, nosweithiau dillad isaf a sesiynau hyder i fenywod sydd wedi cael triniaeth ar gyfer canser y fron."}, {"text_idx": "#000011", "text": "Mae rhoddion hefyd wedi talu am ffisiotherapydd ar gyfer sesiynau un i un fel gwasanaeth ymarfer ar bresgripsiwn, y gwasanaeth cyntaf o\u2019i fath yng Nghymru, a champfa ar gyfer ein cleifion sy\u2019n cael llawdriniaeth ar gyfer canser y fron."}, {"text_idx": "#000012", "text": "Gallwch gyfrannu at Ape\u0302l Canolfan y Fron drwy JustGiving, neu drwy glicio ar y botwm Rhoi ar ein gwefan."}, {"text_idx": "#000013", "text": "Er mwyn cael gwybod am y newyddion diweddaraf gan y rhai sy\u2019n codi arian i ni, ac i glywed am y prosiectau elusennol sy\u2019n gwneud gwahaniaeth ar hyn o bryd, cofrestrwch ar gyfer ein cylchlythyr!\nRydyn ni o ddifrif yngly\u0302n a\u0302 diogelu data a\u2019ch cyfrinachedd, fel sy\u2019n weddus i elusen y GIG. Byddwn yn cadw eich manylion yn ofalus, ac ni fyddwn yn eu rhannu a\u0302 neb. Dydyn ni ddim yn \u2018rhoi pwysau\u2019 arnoch i godi arian \u2013 fydden ni byth o blaid hynny."}, {"text_idx": "#000015", "text": "Gair amdanom niEin HapeliadauSut gallwch chi ein helpu niDigwyddiadauNewyddionAdnoddauGwybodaeth am roi i staff ysbytyCysylltu"}]